เรื่องร้องเรียน (ร้องเรียน) วันที่ 2023-08-10 04:34:24 — แขวงคลองเตย เขตคลองเตย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031635
ขอให้แก้ไขปัญหาเหตุเดือดร้อนจากการเลี้ยงไก่ชน บริเวณ บ้านเลขที่....และ.....ชุมชนสวนรถไฟ แขวงพระโขนง เขตคลองเตย กรุงเทพมหานคร จุดสังเกต บ้านหลังดังกล่าวจะอยู่ห่างจากบ้านที่เป็นบ้านชั้นเดียวสีชมพู หลังคาสีเขียว เป็นระยะทางประมาณ 4 - 5 เมตร เนื่องจากผู้ร้องแจ้งว่า บริเวณชุมชนฯ ดังกล่าวจะอยู่ใต้ทางด่วน (ไม่ทราบชื่อ)  ซึ่งวันที่ 09 สิงหาคม 2566 ทางด่วนได้มีการปิดกั้นรั้ว จึงทำให้เจ้าของบ้านหลังดังกล่าว (ไม่ทราบรายละเอียดของเจ้าของบ้าน) มีการนำไก่ชนที่เลี้ยงไว้ ขยับมาเลี้ยงไว้บริเวณหน้าบ้านของบุคคลอื่นในละแวกนั้น  ซึ่งผู้ร้องแจ้งว่าบ้านหลังดังกล่าวได้มีการเลี้ยงไก่ชนเป็นจำนวนมาก (ไม่ทราบจำนวนที่ชัดเจน) ส่งผลให้ประชาชนที่อาศัยอยู่บริเวณใกล้เคียงได้รับความเดือดร้อน อาทิ ไก่ส่งเสียงดังรบกวน กลิ่นเหม็นจากมูลไก่ และตัวไร (ระบุตามผู้ร้องแจ้ง)  อีกทั้งบริเวณที่เลี้ยงไก่มีเด็กเล็กอาศัยอยู่ จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าวต่อไป  (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata